text: Togdriften er normal igen efter tragisk ulykke
  20 juni 2018 kl. 05.43
  Tirsdag aften blev togtrafikken mellem Varde og Skjern genoptaget, efter at der var ryddet op efter ulykken ved Sig, hvor to mennesker mistede livet.
  Havarikommissionen undersøgte tirsdag aften ulykkesstedet ved jernbaneoverskæringen i Sig, hvor to personer tirsdag eftrmiddag mistede livet i en minibus, der blev ramt af toget. 
  Ved 19-tiden kunne togtrafikken mellem Varde og Skjern genoptages, da havarikommissionen havde beset ulykkesstedet.
  Ulykken skete omkring klokken 13, da en minibus ville passere den ubevogtede jernbaneoverskæring ved Vardevej, der krydser jernbanen mellem Sig og Tistrup, hvorved de to personer i minibussen blev dræbt på stedet.
  Der er tale om en 55-årig mand og en 80-årig kvinde. Minibussen var ikke fra lokalområdet, hvor det er alment kendt, at jernbaneoverskæringen er ubevogtet med manuelle bomme, som trafikanter på vejen selv skal løfte og sænke.
  Det indgår nu i undersøgelserne om bommene stod åbne, da bussen kom til overskæringen.
  Den endelige havarirapport foreligger sandsynligvis først om et års tid.
  